Volgens Le Roux word daar in die proses boonop van al die ander partye vergeet wat by ’n onderneming betrokke is en ook hierdeur geraak word.
Hy verwys daarna dat Ramaphosa 20 jaar gelede as voorsitter van die kommissie oor swart ekonomiese bemagtiging (SEB) instrumenteel was om die beleid te ontwikkel.
“Dit maak egter nie saak of dit toe met die beste bedoelings in die wêreld ontwikkel is nie: Ná twee dekades is dit duidelik dat SEB skadelik is – iets wat vandag wyd erken word. Dat die regering nou, in ’n krisistyd, sy verbintenis tot hierdie beleid verskerp, in plaas van hervorm, is onwys en afkeurenswaardig.”